CELEX: 32017D1014
Language: hr
Date: 2017-06-15 00:00:00
Title: Provedbena odluka Komisije (EU) 2017/1014 оd 15. lipnja 2017. o objavljivanju upućivanja na europske norme EN 13869:2016 o zahtjevima za sigurnost djece koje moraju ispunjavati upaljači i EN 13209-2:2015 za nosiljke za dojenčad u Službenom listu Europske unije u skladu s Direktivom 2001/95/EZ Europskog parlamenta i Vijeća (Tekst značajan za EGP. )

16.6.2017   
            
            
               HR
            
            
               Službeni list Europske unije
            
            
               L 153/36
            
         PROVEDBENA ODLUKA KOMISIJE (EU) 2017/1014
   оd 15. lipnja 2017.
   o objavljivanju upućivanja na europske norme EN 13869:2016 o zahtjevima za sigurnost djece koje moraju ispunjavati upaljači i EN 13209-2:2015 za nosiljke za dojenčad u Službenom listu Europske unije u skladu s Direktivom 2001/95/EZ Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 4. stavak 2. prvi podstavak,
   budući da:
   
               (1)
            
            
               Člankom 3. stavkom 1. Direktive 2001/95/EZ propisano je da proizvođači na tržište smiju stavljati samo sigurne proizvode.
            
         
               (2)
            
            
               U skladu s člankom 3. stavkom 2. drugim podstavkom Direktive 2001/95/EZ proizvod se smatra sigurnim s obzirom na rizike i kategorije rizika obuhvaćene odgovarajućim nacionalnim normama ako je u skladu s neobveznim nacionalnim normama kojima su prenesene europske norme na koje je Komisija objavila upućivanja u Službenom listu Europske unije u skladu s člankom 4. te Direktive.
            
         
               (3)
            
            
               U skladu s člankom 4. stavkom 1. Direktive 2001/95/EZ europske norme utvrđuju europska tijela za normizaciju na temelju mandata koje dodjeljuje Komisija.
            
         
               (4)
            
            
               U skladu s člankom 4. stavkom 2. Direktive 2001/95/EZ Komisija objavljuje upućivanja na te norme.
            
         
               (5)
            
            
               Dana 23. travnja 2008. Komisija je donijela Odluku 2008/357/EZ (2), a 7. lipnja 2008. izdala je Europskom odboru za normizaciju (CEN) mandat M/427 u vezi sa zahtjevima za sigurnost djece koje moraju ispunjavati upaljači.
            
         
               (6)
            
            
               Kao odgovor na mandat M/427 CEN je donio normu EN 13869:2016: „Upaljači – Zahtjevi za sigurnost djece koje moraju ispunjavati upaljači – Sigurnosni zahtjevi i metode ispitivanja”. Normom EN 13869:2016 ispunjuje se mandat M/427 i ostvaruje usklađenost s općim sigurnosnim zahtjevom utvrđenim Direktivom 2001/95/EZ. Upućivanje na tu normu stoga bi trebalo objaviti u Službenom listu Europske unije.
            
         
               (7)
            
            
               Dana 16. prosinca 1997. Komisija je CEN-u i Europskom odboru za elektrotehničku normizaciju (Cenelec) izdala mandat M/264 u vezi sa sigurnošću proizvoda za dojenčad i malu djecu.
            
         
               (8)
            
            
               Kao odgovor na mandat M/264 CEN je donio normu EN 13209-2:2015: „Proizvodi za dojenčad i malu djecu – Nosiljke za dojenčad – Sigurnosni zahtjevi i metode ispitivanja – Drugi dio: mekane nosiljke”. Normom EN 13209-2:2015 ispunjuje se mandat M/264 i ostvaruje usklađenost s općim sigurnosnim zahtjevom utvrđenim Direktivom 2001/95/EZ. Upućivanje na tu normu stoga bi trebalo objaviti u Službenom listu Europske unije.
            
         
               (9)
            
            
               Mjere predviđene ovom Odlukom u skladu su s mišljenjem Odbora uspostavljenog Direktivom 2001/95/EZ,
            
         DONIJELA JE OVU ODLUKU:
   Članak 1.
   Upućivanja na sljedeće norme objavljuju se u seriji C Službenog lista Europske unije:
   
               (a)
            
            
               EN 13869:2016: „Upaljači – Zahtjevi za sigurnost djece koje moraju ispunjavati upaljači – Sigurnosni zahtjevi i metode ispitivanja”;
            
         
               (b)
            
            
               EN 13209-2:2015: „Proizvodi za dojenčad i malu djecu – Nosiljke za dojenčad – Sigurnosni zahtjevi i metode ispitivanja – Drugi dio: mekane nosiljke”.
            
         Članak 2.
   Ova Odluka stupa na snagu dvadesetoga dana od dana objave u Službenom listu Europske unije.
   
      Sastavljeno u Bruxellesu 15. lipnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 11, 15.1.2002., str. 4.
   
   
      (2)  Odluka Komisije 2008/357/EZ od 23. travnja 2008. o posebnim zahtjevima za sigurnost djece koji moraju zadovoljavati europske norme za upaljače sukladno Direktivi 2001/95/EZ Europskog parlamenta i Vijeća (SL L 120, 7.5.2008., str. 11.).